บาทเปิด 35.65 แข็งค่า
เงินบาทเปิด 35.65 แข็งค่าจากเย็นวานนี้เล็กน้อย มองกรอบวันนี้ 35.50-35.70
25 ส.ค. 2558

เงินบาทเปิด 35.65 แข็งค่าจากเย็นวานนี้เล็กน้อย มองกรอบวันนี้ 35.50-35.70
นักบริหารเงิน เปิดเผยว่า เงินบาทเช้านี้เปิดตลาดที่ระดับ 35.65 บาท/ดอลลาร์ แข็งค่าลงมาจากเย็นวานนี้ที่ปิดตลาดที่ระดับ 35.77 บาท/ดอลลาร์ ล่าสุดเวลา 09.15 น.เงินบาทอยู่ที่ 35.57 บาท/ดอลลาร์
"เงินบาทแข็งค่าลงมาเล็กน้อยจากเย็นวานนี้ ซึ่งวานนี้ซื้อกันค่อนข้างแรง ไปทำ High 35.85 บาท/ดอลลาร์ แต่ว่าแถวๆ 35.80 จนถึง 36 บาท/ดอลลาร์เป็นแนวต้านค่อนข้างสำคัญ รวมถึงขึ้นมาค่อนข้างเยอะแล้ว และก็ตลาดค่อนข้าง Panic วันนี้ก็มีการ Take Profit ลงมา ด้าน Emerging Market ที่อ่อนค่ากันแรงๆ เช่น สิงคโปร์ ริงกิตมาเลย์ เงินบาท ถูกเทขายดอลลาร์ลงมา แต่ในส่วนของดอลลาร์เยน เซอร์ไพร์สมาก ลงไปทำ Low แถว 116 เยน/ดอลลาร์ ก่อนจะกลับมาอยู่ที่ 120 เยน/ดอลลาร์" นักบริหารเงิน กล่าว
นักบริหาร กล่าวว่า เมื่อวานตลาดหุ้น สินทรัพย์เสี่ยงทั่วโลกถูกเทขายออกมา เยนเป็น Save Heaven ถูกซื้อและขายดอลลาร์มากเลยลงมาค่อนข้างแรง 
ทั้งนี้ ประเมินกรอบการเคลื่อนไหวของเงินบาทวันนี้ไว้ระหว่าง 35.50-35.70 บาท/ดอลลาร์
"คืนนี้มีตัวเลขยอดขายบ้านใหม่ของสหรัฐ" นักบริหารเงิน กล่าว